
Capitolul I – Obiectivul Caietului de Sarcini

Art. 1 
[bookmark: _Hlk234332837]Prezentul caiet de sarcini stabileşte condiţiile de efectuare a serviciului de transport public local prin curse regulate pe raza UAT-urilor membre alea ADI Transport Dealurile Clujului, definind nivelurile de calitate, confort, siguranţă şi condiţiile tehnice necesare efectuării acestui serviciu.

Art. 2 
Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de efectuare a serviciului de transport public local prin curse regulate, indiferent de tipul de gestiune.

Art. 3 
Caietul de sarcini face parte integrantă din documentaţia necesară efectuării activităţilor de realizare a serviciului de transport public local prin curse regulate pe raza UAT-urilor membre ADI Transport Dealurile Clujului şi constituie ansamblul cerinţelor tehnice de bază.

Art. 4 
1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic, de performanţă şi siguranţă în exploatare.
2) Caietul de sarcini precizează reglementările obligatorii referitoare la protecţia muncii, prevenirea şi stingerea incendiilor şi protecţia mediului, care trebuie respectate pe parcursul efectuării serviciului de transport public local.

Art. 5 
Terminologia utilizată este cea prevăzută în Regulamentul serviciului de transport public local ale UAT-urilor membre ADI Transport Dealurile Clujului.

Capitolul II – Cerințe organizatorice

Art. 6 
Operatorul  serviciului de transport public local prin curse regulate pe raza UAT-urilr membre ADI Transport Dealurile Clujului va asigura:
a) Numărul şi tipul corespunzător de mijloace de transport necesare realizării programului de circulaţie şi care satisfac condiţiile impuse privind siguranţa circulaţiei, confortul pasagerilor şi protecţia mediului;
b) Numărul de mijloace de transport pentru înlocuirea celor care efectuează cursele cuprinse în programul de circulaţie, în cazul apariţiei unor defecţiuni ale acestora;
c) Respectarea reglementărilor legale privind omologarea, înmatricularea/înregistrarea şi efectuarea inspecţiilor tehnice periodice/reviziilor tehnice periodice pentru mijloacele de transport propuse pentru efectuarea serviciului;
d) Operaţiile de întreţinere şi reparaţii necesare parcului de mijloace de transport, stabilit prin contractul de atribuire a gestiunii, cu respectarea reglementărilor legale în vigoare privind efectuarea acestor activităţi (autorizarea operatorului economic, baza tehnico-materială, personalul utilizat etc.);
e) Menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;
f) Condiţii pentru spălarea, salubrizarea şi dezinfectarea mijloacelor de transport;
g) Spaţii în suprafaţă suficientă pentru parcarea mijloacelor de transport;
h) Dispecerat şi dotări speciale pentru urmărirea şi coordonarea în trafic a mijloacelor de transport, de intervenţie şi de depanare;
i) Personal calificat şi vehicule de intervenţie operativă;
j) Respectarea prevederilor legale în vigoare privind angajarea, desemnarea, pregătirea profesională, examinarea medicală şi psihologică a persoanelor cu funcţii care concură la siguranţa circulaţiei;
k) Asigurarea pasagerilor şi a bagajelor acestora pentru riscurile ce cad în sarcina operatorului de transport/ transportatorului autorizat;
l) Respectarea capacităţilor de transport şi a programelor de circulaţie impuse prin contractul de atribuire a gestiunii;
m) Menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;
n) Respectarea indicatorilor de performanţă şi de calitate stabiliţi prin contractul de delegare a gestiunii sau prin hotărârea de dare în administrare a serviciului şi precizaţi în regulamentul serviciilor de transport public local elaborat de autoritatea locală de transport şi aprobat prin hotărâre a consiliului local;
o) Furnizarea către autoritatea administraţiei publice locale sau consiliul judeţean, după caz, a informaţiilor solicitate şi accesul la toate informaţiile necesare, în vederea verificării şi evaluării funcţionării şi dezvoltării serviciului de transport public local;
p) Realizarea unui sistem de evidenţă a sesizărilor şi reclamaţiilor şi de rezolvare operativă a acestora;
q) Statistica accidentelor şi analiza acestora;
r) Aplicarea de metode performante de management care să conducă la reducerea costurilor de operare;
s) Respectarea reglementărilor legale în vigoare din domeniul transporturilor;
t) Respectarea legislaţiei în vigoare privind protecţia muncii, protecţia mediului, prevenirea şi combaterea incendiilor;
u) Planificarea inspecţiilor tehnice periodice astfel încât să fie asigurat în fiecare zi numărul de vehicule necesar pentru acoperirea curselor cuprinse în programul de circulaţie;
v) Alte condiţii specifice stabilite de Asociaţia de Dezvoltare Intercomunitară.

Art. 7 
Cerințe organizatorice minimale specifice
Ținând cont de complexitatea serviciului public de transport local pe raza UAT-urilor membre ADI Transport Dealurile Clujului, în vederea atribuirii contractului de delegare de gestiune sunt obligatorii următoarele cerințe:
1) Domeniul de activitate al delegatului este solicitat a fi conform cod CAEN 4931: Transporturi urbane, suburbane, metropolitane de călători (CAEN Rev. 2) – înscris obligatoriu în cadrul Certificatului emis de O.R.C ca activitate autorizată a ofertantului.
2) Delegatul trebuie să dețină licență de transport conform prevederilor O.U.G nr.27/2011 privind transporturile rutiere.
3) Având în vedere specificul serviciului de transport local (cu acordarea unor gratuități specifice prin lege unor categorii de persoane precum persoanele cu handicap, veteranii de război și văduvele veteranilor de război, în baza unor legitimații de transport personalizate pentru elaborarea cărora sunt procesate date cu caracter personal), operatorul va fi înscris obligatoriu în Registrul de Evidență a Prelucrătorilor de Date cu Caracter Personal, Înscrierea în Registru se realizează gratuit de către Autoritatea Națională de Supraveghere a Prelucrării Datelor cu Caracter Personal în conformitate cu prevederile Legii nr.677/2001 pentru protecția persoanelor cu privire la prelucrarea datelor cu caracter personal și libera circulație a acestor date, modificată și completată și ale Legii nr. 506/2004 privind prelucrarea datelor cu caracter personal și protecția viei private în sectorul comunicațiilor electronice.
4) Operatorul de transport trebuie să dispună de un minim de personal calificat și de resurse umane obligatorii pentru îndeplinirea contractului:
a. Minim o persoană de specialitate desemnată să conducă permanent și efectiv activitatea de transport cu certificat de competență profesională eliberat de ARR în conformitate cu OMT nr. 761/1999;
b. Minim o persoană desemnată să îndeplinească funcția de conducător al unității/subunității de reparații auto, în conformitate  cu reglementările  Ordinului MTCT Nr. 2131/2005 pentru aprobarea Reglementărilor privind autorizarea operatorilor economici care desfășoară activități de reparații, de întreținere, de reglare, de modificări constructive, de reconstrucție a vehiculelor rutiere, precum și de dezmembrare a vehiculelor scoase din uz, cu certificat de atestare profesională eliberat de RAR în conformitate cu ordinul MTCT nr. 2131/2005;
c. Minim 3 de șoferi disponibili (conform numărului minim de autobuze necesare îndeplinirii contractului);
Obligaţiile şi răspunderile personalului cu funcţii care concură la siguranţa circulaţiei sunt cuprinse în Regulamentul serviciului de transport public local pe raza UAT-urilor membre ADI Transport Dealurile Clujului.

Art. 8 
Programul lucrărilor de investiţii:
1) Finanţarea  şi realizarea  lucrărilor  de investiţii  aferente serviciilor  de administrare  a domeniului public şi privat se face cu respectarea legislaţiei în vigoare privind  iniţierea, fundamentarea, promovarea investiţiilor publice, a legislaţiei privind achiziţiile publice de lucrări, bunuri şi servicii şi cu respectarea dispoziţiilor legale referitoare la calitatea şi disciplina în construcţii, urbanism şi amenajarea teritoriului.
2) Finanţarea lucrărilor de investiţii se va asigura din următoarele surse:
a. Alocaţii de la bugetul local;
b. Credite bancare, interne sau externe garantate de autoritatea administraţiei publice locale;
c. Fonduri nerambursabile conform unor programe de finanţare;
d. Surse proprii ale operatorului constituite din amortismentul cumulat asupra imobilizărilor corporale proprii, cota parte din profitul realizat precum şi valoarea redeventei care va rămâne la dispoziţia operatorului;
e. Alte surse constituite potrivit legii;
3) Operatorul de servicii are obligaţia să efectueze inventarierea domeniului public şi privat al UAT-urilor delegatare membre ale ADI Transport Dealurile Clujului cel puţin o dată pe an. Propunerile de casare şi valorificare sunt făcute de comisiile de inventariere și se aprobă de Consiliile Locale ale UAT-urilor.
4) Procesul  verbal  de  inventariere  anuală  pentru  inventarierea  anuală a infrastructurii de transport public se  transmite proprietarului bunurilor până cel mai târziu la data de 15 ianuarie pentru anul financiar precedent constituind documentul justificativ în baza căruia se înregistrează atât în contabilitatea operatorului de servicii cât şi în contabilitatea proprietarului plusurile sau minusurile de inventar constatate.

Art. 9 
Finanţarea serviciilor de administrare a domeniului public şi privat
1) În funcţie de natura activităţii, serviciile de administrare a domeniului public şi privat pot fi servicii care desfăşoară activităţi de natură economică care se autofinanţează sau servicii care desfăşoară activităţi de natură instituţional – administrativă ori socială şi care sunt finanţate prin alocaţii bugetare.
2) Cheltuielile curente pentru asigurarea funcţionării propriu zise a serviciilor de administrare a domeniului public şi privat precum şi pentru întreţinerea, reabilitarea şi exploatarea infrastructurii aferente se asigură prin încasarea de la utilizator pe baza tarifelor şi preţurilor legale aprobate, a unor sume reprezentând contravaloarea serviciilor prestate precum şi prin compensației de la bugetul local cu respectarea următoarelor condiţii:
a. Organizarea şi desfăşurarea pe principii şi criterii comerciale a activităţilor prestate;
b. Protejarea autonomiei financiare a operatorului;
c. Reflectarea costului efectiv al prestării serviciilor de administrare a domeniului public şi privat în structura şi nivelul tarifelor, preţului biletelor şi alocaţiei bugetară;
d. Ajustarea periodică a preţurilor şi tarifelor;
e. Recuperarea  integrală  a cheltuielilor  prin tarife, preţul biletelor  şi alocaţie bugetară;
f. Acoperirea prin tarife a preţului biletelor şi alocaţiei bugetare, cel puţin a sumelor investite şi a cheltuielilor curente de funcţionare şi de întreţinere a serviciilor de administrare a domeniului public şi privat;
3) Activitatea de administrare şi exploatare a transportului public de călători se va face pe baza bugetului de venituri şi cheltuieli propriu. Veniturile vor fi realizate din vânzarea biletelor şi abonamentelor, din încasările de la beneficiari a contravalorii serviciilor prestate (transport de persoane, servicii de publicitate, inspectii tehnice, etc.) precum şi din compensații și diferențe de tarif de la bugetul de pe raza UAT-urilor membre ADI Transport Dealurile Clujului.
4) Operatorul de servicii va asigura personalul de deservire a activităţilor de domeniu public în corelare cu necesarul de forţă de muncă şi cu prevederile bugetare. Negocierea salariilor se va face ţinând cont de prevederile Contractul Colectiv de Muncă şi de compensările şi indexările aprobate de parlament şi guvern pe perioade de valabilitate a contractului.
5) Operatorul va asigura întocmirea tuturor documentelor care stau la baza decontării şi le va depune spre verificare delegatarului.
6) Alocaţia bugetară pentru investiţii şi activitatea curentă se va stabili anual şi va fi cuprinsă şi aprobată de către Consiliile Locale ale UAT-urilor delegatare membre ADI Transport Dealurile Clujului prin bugetul consolidat al operatorului.

Capitolul III – Sistemul de transport public local de persoane

Art. 10 
Operatorul de transport rutier are dreptul să efectueze, în condiţiile legislaţiei în vigoare, transport rutier public local prin curse regulate pe raza UAT-urilor membre ADI Transport Dealurile Clujului.

Art. 11 
Operatorul de transport/ transportatorul  autorizat are obligaţia să efectueze serviciul de transport public local de persoane prin curse regulate, cu respectarea programului de transport, care conţine  condiţiile  specifice  privind traseele,  perioadele  şi programul  de circulaţie, capacitatea mijloacelor de transport, numărul mijloacelor de transport necesare.
Programul  de  transport  public local se întocmeşte și se aprobă de Adunarea Generală operatorul putând să facă propuneri în acest sens.
Programul de transport public prin curse regulate pe raza UAT-urilor membre ADI Transport Dealurile Clujului este  prezentat în Anexa 1.
Periodic, traseele şi programul de transport se actualizează, prin modificarea acestora în funcţie de cerinţele de deplasare ale populaţiei şi în corelare cu transportul public judeţean, interjudeţean,  internaţional,  feroviar, aerian. În acest sens operatorul poate înainta UAT-urilor membre ADI Transport Dealurile Clujului propuneri fundamentate.


Art. 12 
În vederea realizării unui sistem de transport public de persoane pe raza UAT-urilor membre ADI Transport Dealurile Clujului, care să asigure deplasarea călătorilor în condiţii de siguranţă a circulaţiei rutiere şi pietonale, confort, regularitate şi continuitate, operatorul de transport trebuie să îndeplinească următoarele cerinţe:
1) Să asigure afişarea la părţile din faţă şi laterală dreapta ale mijlocului de transport a indicativului şi capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută.
2) În salonul mijlocului de transport se va asigura informarea publicului călător prin mijloace vizuale şi sonore cu privire la denumirea staţiei care urmează şi la legăturile cu alte mijloace de transport public local de persoane;
3) Să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare.
4) Să asigure vânzarea legitimaţiilor/abonamentelor de călătorie în toate staţiile stabilite de comun acord, conform Anexei 6 a Contractului de Servicii Publice.
5) În staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător; afişajul se va face la înălţimea de cel mult 1.80 m, textul afişajului fiind realizat cu litere îngroşate de cca. 1 cm. înălţime; programul de circulaţie actualizat şi detaliat va fi pus obligatoriu la dispoziţia publicului călător şi pe site-ul Internet al operatorului de transport.
6) Să emită abonamente de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;
7) Să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi  la transport;
8) Să asigure transportul gratuit al copiilor sub 5 ani;
9) Mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;
10) Să supravegheze urcarea şi coborârea călătorilor, mijlocul de transport să nu pornească din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;
11) Să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări ori alte obiecte sau mărfuri interzise la transportul public;
12) Să nu îmbarce călători peste capacitatea maximă admisă a mijlocului de transport, exprimată prin numărul total de locuri;
13) Să îmbarce/debarce călători numai în staţiile special amenajate, prevăzute în programul de circulaţie;
14) Să utilizeze numai legitimaţii/abonamente de călătorie cu regim special, agreate de Adunarea Generală;
15) Să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare;
16) Să asigure călătorii şi bagajele acestora pentru riscurile care cad în sarcina operatorului de transport;
17) Să ţină evidenţa curselor sosite şi plecate, la fiecare capăt de linie;
18) Să asigure informarea anticipată a publicului călător în legătură cu modificarea/suspendarea programului de circulaţie sau a unui traseu, în caz de forţă majoră;
19) Să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;
20) Să asigure condiţiile de execuţie a transportului în condiţii de regularitate, siguranţă şi confort;
21) Mijloacele de transport trebuie să fie echipate cu instalaţie de încălzire/condiţionare a aerului în stare de funcţionare. Instalaţiile de climatizare şi de încălzire vor trebui menţinute în funcţiune pe întregul traseu şi în toate mijloacele de transport, astfel:
a. În mijloacele de transport dotate cu instalaţii de climatizare acestea vor fi menţinute în funcţiune asigurând în orice perioadă a anului o temperatură ambientală în mijlocul de transport de cca. 18-22 grade Celsius;
b. În mijoacele de transport dotate doar cu instalaţii de încălzire aceste instalaţii vor trebui pornite şi menţinute în stare de funcţionare, atât pe traseu cât şi pe perioada staţionării, atunci când temperatura exterioară este sub 10 grade Celsius;
c. La temperaturi exterioare scăzute mijloacele de transport vor staţiona în staţiile terminus cu o singură uşă de acces deschisă şi cu instalaţia de încălzire în funcţiune
22) Mijloacele de transport trebuie să aibă un aspect estetic corespunzător;
23) Pe părţile laterale ale mijlocului de transport va fi inscripţionată denumirea executantului transportului;
24) La bordul mijlocului de transport trebuie să existe mijloace pentru prevenirea şi combaterea incendiilor, precum şi ciocan pentru spart geamurile în caz de necesitate;
25) Mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen;
26) Mijloacele de transport trebuie să îndeplinească condiţiile impuse de legislaţia în vigoare privind siguranţa circulaţiei şi protecţia mediului;
27) Să fundamenteze necesarul anual de fonduri pentru investiţii din surse proprii, precum şi diferenţa de tarif pentru protecţie socială, conform legislaţiei în vigoare, pentru a fi supuse aprobării consiliului local;
28) Să elaboreze bugetul privind întreţinerea curentă, reparaţiile curente şi accidentale la bunurile concesionate/închiriate de la concedent, conform programelor de întreţinere, reparaţii, dotări şi investiţii aprobate de acesta;
29) Să asigure informarea permanentă a călătorilor cu privire la traseele, programele de circulaţie deservite, tarifele aplicate, precum şi modificarea acestora;
30) Să aplice normele de protecţie a muncii specifice activităţii desfăşurate în cadrul serviciului contractat;
31) Să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;
32) Să elaboreze strategii de management care să conducă la reducerea costurilor de operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri, şi la gestionarea serviciului public pe criterii de competitivitate şi eficienţă economică;
33) Să prezinte programe pentru dezvoltarea, modernizarea şi exploatarea eficientă a bazei tehnico-materiale aferente serviciului prestat;
34) Conducătorii mijloacelor de transport sunt obligați să oprească aliniat trotuarului staţiilor amenajate astfel încât urcarea/coborârea călătorilor să se poate face cu uşurinţă şi în condiţii de siguranţă;
35) Dacă retragerea la garaj se face pe traseul de circulaţie obişnuit conducătorul mijlocului de transport 	 este obligat să preia călătorii de pe traseu;



Anexa 1 la Caietul de Sarcini al Serviciului public de transport
Programul de transport

	Linia Nr. Stații/ sens Lungimea
	Traseul 
	Interval de Succedare

	
	
	Orele de trecere prin stații în intervalul 

	
	
	07:00 - 10:00
	10:01 -14:00
	14:01 -18:00
	18:01 – 22:00

	Traseu 1
	Tur: Țaga – Buza
Lungime 13.9 km
Retur Buza – Țaga
Lungime 14.1 km
	7:00
	

12:30
	
	

	Traseu 2
	Tur: Cătina – Feldioara – Buza
Lungime 12.2 km
Retur: Buza – Feldioara – Cătina
Lungime 12.6 km

	7:00
	



12:30
	
	

	Traseu 3
	Tur: Borșa – Borșa Cătun – Răscruci – DN1C – Luna de Jos – Dăbâca
Lungime traseu: 23.8 km
Retur: Dăbâca – Luna de Jos – DN1C – Răscruci – Borșa Cătun – Borșa
Lungime traseu:24.2 km
	7:00
	


12:30
	
	

	Traseu 4 
	Tur: Panticeu – Dârja – Pâglișa – Dăbâca
Lungime traseu: 14.9 km
Retur: Dăbâca – Pâglișa – Dârja – Panticeu
Lungime traseu: 15.1 km
	7:00
	


12:30
	
	

	Traseu 5
	Tur: Bonțida – DN1C – Luna de Jos – Dăbâca
Lungime 15 km
Retur: Dăbâca – Luna de Jos – DN1C – Bonțida
Lungime 15 km
	7:00
	


12:30
	
	




